# Europos Sąjungos C 407A/2015

| | ISSN 1977-0960 |
| --- | --- |
| Europos Sąjungos
  oficialusis leidinys | C 407A |
| | |
| Leidimas lietuvių kalba | Informacija ir pranešimai | 58 tomas2015m. gruodžio 8d. |

ISSN 1977-0960

Europos Sąjungos

oficialusis leidinys

C 407A

Leidimas lietuvių kalba

Informacija ir pranešimai

58 tomas2015m. gruodžio 8d.

---

| Pranešimo Nr. | Turinys | Puslapis |
| --- | --- | --- |
| | V   Nuomonės |
| | ADMINISTRACINĖS PROCEDŪROS |
| | Europos Komisija |
| 2015/C 407A/01 | Konkurencijos generalinis direktoratas (COMP) — Pranešimas apie konkursą vyriausiojo konkurencijos srities ekonomisto pareigoms (AD 14 lygis) — Laikinojo darbuotojo įdarbinimas pagal Kitų tarnautojų įdarbinimo sąlygų 2 straipsnio a punktą — COM/2015/10363 | 1 |

Pranešimo Nr.

Turinys

Puslapis

V   Nuomonės

ADMINISTRACINĖS PROCEDŪROS

Europos Komisija

2015/C 407A/01

Konkurencijos generalinis direktoratas (COMP) — Pranešimas apie konkursą vyriausiojo konkurencijos srities ekonomisto pareigoms (AD 14 lygis) — Laikinojo darbuotojo įdarbinimas pagal Kitų tarnautojų įdarbinimo sąlygų 2 straipsnio a punktą — COM/2015/10363

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Europos Komisija

| 8.12.2015 | LT | Europos Sąjungos oficialusis leidinys | CA 407/1 |
| --- | --- | --- | --- |

8.12.2015

LT

Europos Sąjungos oficialusis leidinys

CA 407/1

---

Konkurencijos generalinis direktoratas (COMP)

Pranešimas apie konkursą vyriausiojo konkurencijos srities ekonomisto pareigoms (AD 14 lygis)

Laikinojo darbuotojo įdarbinimas pagal Kitų tarnautojų įdarbinimo sąlygų 2 straipsnio a punktą

COM/2015/10363

(2015/C 407 A/01)

Konkurencijos generalinis direktoratas ieško vyriausiojo konkurencijos srities ekonomisto nuo 2016 m. rugsėjo 1 d. atsilaisvinsiančioms pareigoms eiti.

Apie mus

Komisija kartu su nacionalinėmis konkurencijos institucijomis tiesiogiai užtikrina, kad būtų laikomasi ES konkurencijos taisyklių, kuriomis siekiama geresnio rinkų veikimo, rūpindamosi, kad visos įmonės konkuruotų vienodomis sąlygomis, sąžiningai ir remdamosi savo pranašumais. Tai naudinga Europos vartotojams, įmonėms ir visai ekonomikai.

Už tiesioginį taisyklių laikymosi užtikrinimą pirmiausia atsako Komisijos konkurencijos generalinis direktoratas (GD).

Vyriausiasis konkurencijos srities ekonomistas padeda Konkurencijos GD vertinti ekonominį jo veiksmų, susijusių su ES įmonių susijungimo kontrole, antimonopolinėmis ir valstybės pagalbos taisyklėmis, poveikį.

Etatas bus direktoriaus lygmens (AD 14 lygio). Tai laikinas paskyrimas trejiems metams, kuris gali būti pratęstas ne daugiau kaip dvejiems metams.

Siūlome

Vyriausiasis konkurencijos srities ekonomistas bus tiesiogiai pavaldus generaliniam direktoriui. Jis (ji) vykdys tris pagrindines užduotis:

| — | konsultuos metodologiniais ekonomikos ir ekonometrikos klausimais, susijusiais su ES konkurencijos taisyklių taikymu. Jam (jai) taip pat gali būti pavesta prisidėti prie bendrų politikos priemonių rengimo ar analizės; |
| --- | --- |

—

konsultuos metodologiniais ekonomikos ir ekonometrikos klausimais, susijusiais su ES konkurencijos taisyklių taikymu. Jam (jai) taip pat gali būti pavesta prisidėti prie bendrų politikos priemonių rengimo ar analizės;

| — | teiks bendro pobūdžio rekomendacijas konkrečiose konkurencijos bylose, pradedant ankstyvaisiais jų etapais; |
| --- | --- |

—

teiks bendro pobūdžio rekomendacijas konkrečiose konkurencijos bylose, pradedant ankstyvaisiais jų etapais;

| — | išsamiai konsultuos svarbiausiose konkurencijos bylose, susijusiose su sudėtingais ekonominiais klausimais, ypač kai reikalinga sudėtinga kiekybinė analizė. Tuo tikslu vyriausiajam konkurencijos srities ekonomistui gali prireikti vieną iš darbuotojų paskirti dirbti konkrečios bylos nagrinėjimo grupėje. |
| --- | --- |

—

išsamiai konsultuos svarbiausiose konkurencijos bylose, susijusiose su sudėtingais ekonominiais klausimais, ypač kai reikalinga sudėtinga kiekybinė analizė. Tuo tikslu vyriausiajam konkurencijos srities ekonomistui gali prireikti vieną iš darbuotojų paskirti dirbti konkrečios bylos nagrinėjimo grupėje.

Vyriausiasis konkurencijos ekonomistas teiks galutinę rekomendaciją dėl konkrečių svarbių konkurencijos bylų už konkurenciją atsakingam Komisijos nariui ir, jei reikės, Komisijos narių kolegijai.

Vyriausiajam konkurencijos ekonomistui pavaldūs maždaug 30 šios srities ekonomistų. Pusė jų yra nuolatiniai pareigūnai, o likusieji – laikinieji darbuotojai. Prireikus vyriausiasis konkurencijos ekonomistas ir jam (jai) pavaldūs darbuotojai bendradarbiaus su kitais generalinio direktorato darbuotojais, visų pirma su ekonomikos specialistais.

Ieškome (atrankos kriterijai)

Pirmenybė bus teikiama kandidatams, kurie turi:

| — | įrodymais pagrįstų žinių ir gebėjimų analizuoti ekonominius konkurencijos klausimų aspektus, kuriuos patvirtina didelė akademinio darbo patirtis, pavyzdžiui, publikacijos pripažintoje akademinėje spaudoje, patarėjo pareigos viešosiose įstaigose, studijos ir konsultavimo įvairiose konkurencijos politikos srityse patirtis, jei tokios yra; |
| --- | --- |

—

įrodymais pagrįstų žinių ir gebėjimų analizuoti ekonominius konkurencijos klausimų aspektus, kuriuos patvirtina didelė akademinio darbo patirtis, pavyzdžiui, publikacijos pripažintoje akademinėje spaudoje, patarėjo pareigos viešosiose įstaigose, studijos ir konsultavimo įvairiose konkurencijos politikos srityse patirtis, jei tokios yra;

| — | įrodymais pagrįstų gebėjimų vadovauti aukštos kvalifikacijos ekonomistų grupei, visų pirma susijusių su organizaciniais ir žmogiškųjų išteklių valdymo aspektais, kaip antai prioritetų nustatymu, įdarbinimu, darbuotojų vertinimu, karjera, darbo bei privataus gyvenimo pusiausvyra ir motyvavimu; |
| --- | --- |

—

įrodymais pagrįstų gebėjimų vadovauti aukštos kvalifikacijos ekonomistų grupei, visų pirma susijusių su organizaciniais ir žmogiškųjų išteklių valdymo aspektais, kaip antai prioritetų nustatymu, įdarbinimu, darbuotojų vertinimu, karjera, darbo bei privataus gyvenimo pusiausvyra ir motyvavimu;

| — | įrodymais pagrįstų bendravimo įgūdžių, kurie jam (jai) leis veiksmingai ir efektyviai bendrauti su vidaus ir išorės partneriais, atstovauti Komisijai ir apginti jos poziciją Europos ir tarptautiniuose forumuose. |
| --- | --- |

—

įrodymais pagrįstų bendravimo įgūdžių, kurie jam (jai) leis veiksmingai ir efektyviai bendrauti su vidaus ir išorės partneriais, atstovauti Komisijai ir apginti jos poziciją Europos ir tarptautiniuose forumuose.

Komisija ieško ekonomisto, kuris, be pagrindinio išsilavinimo, būtų įgijęs specialių žinių verslo organizavimo srityje ir praktinės konkrečių konkurencijos bylų nagrinėjimo patirties.

Paskyrimo laikotarpiu vyriausiasis konkurencijos srities ekonomistas gali publikuoti straipsnius ir vykdyti nedidelės apimties mokymo veiklą, jei tai netrukdo jam vykdyti savo įgaliojimų.

Kandidatai privalo (tinkamumo kriterijai)

| 1. | Pilietybė: kandidatai turi turėti vienos iš Europos Sąjungos valstybių narių pilietybę. |
| --- | --- |

1.

Pilietybė: kandidatai turi turėti vienos iš Europos Sąjungos valstybių narių pilietybę.

| 2. | Universitetinis išsilavinimas arba diplomas: kandidatai turi turėti aukštojo universitetinio mokslo diplomą. Dar vienas reikalavimas – turėti ekonomikos ar ekonometrikos srities, susijusios su konkurencijos politika, daktaro laipsnį. |
| --- | --- |

2.

Universitetinis išsilavinimas arba diplomas: kandidatai turi turėti aukštojo universitetinio mokslo diplomą. Dar vienas reikalavimas – turėti ekonomikos ar ekonometrikos srities, susijusios su konkurencijos politika, daktaro laipsnį.

| 3. | Profesinė patirtis: kandidatai turi turėti mažiausiai 15 metų darbo patirtį, įgytą baigus studijas ir gavus minėtą kvalifikaciją. Iš jų bent 10 metų profesinę patirtį, įgytą einant vyresniojo pareigūno pareigas, kurių sritis susijusi su būsimomis pareigomis (1). |
| --- | --- |

3.

Profesinė patirtis: kandidatai turi turėti mažiausiai 15 metų darbo patirtį, įgytą baigus studijas ir gavus minėtą kvalifikaciją. Iš jų bent 10 metų profesinę patirtį, įgytą einant vyresniojo pareigūno pareigas, kurių sritis susijusi su būsimomis pareigomis (1).

| 4. | Kalbos: kandidatai turi labai gerai mokėti vieną iš oficialiųjų Europos Sąjungos kalbų ir pakankamai gerai mokėti kurią nors kitą ES oficialiąją kalbą (2). Atrankos komisijos per pokalbį (-ius) tikrins, ar kandidatai atitinka reikalavimą pakankamai gerai mokėti kitą ES oficialiąją kalbą. Todėl pokalbio dalis gali vykti atitinkama kita kalba. |
| --- | --- |

4.

Kalbos: kandidatai turi labai gerai mokėti vieną iš oficialiųjų Europos Sąjungos kalbų ir pakankamai gerai mokėti kurią nors kitą ES oficialiąją kalbą (2). Atrankos komisijos per pokalbį (-ius) tikrins, ar kandidatai atitinka reikalavimą pakankamai gerai mokėti kitą ES oficialiąją kalbą. Todėl pokalbio dalis gali vykti atitinkama kita kalba.

| 5. | Amžiaus riba: kandidatai turi galėti išdirbti ne trumpiau kaip visą trejų metų kadenciją nesulaukę įprastinio pensinio amžiaus. Europos Sąjungos laikinųjų darbuotojų pensinis amžius skaičiuojamas nuo mėnesio, kurį jiems sukanka 66 metai, pabaigos (žr. Kitų tarnautojų įdarbinimo sąlygų 47 straipsnį) (3). |
| --- | --- |

5.

Amžiaus riba: kandidatai turi galėti išdirbti ne trumpiau kaip visą trejų metų kadenciją nesulaukę įprastinio pensinio amžiaus. Europos Sąjungos laikinųjų darbuotojų pensinis amžius skaičiuojamas nuo mėnesio, kurį jiems sukanka 66 metai, pabaigos (žr. Kitų tarnautojų įdarbinimo sąlygų 47 straipsnį) (3).

Nepriklausomumas ir interesų deklaravimas

Prieš pradėdami eiti savo pareigas kandidatai turi patvirtinti, kad tarnaudami viešajam interesui įsipareigoja veikti nepriklausomai, ir deklaruoti visus interesus, kurie galėtų kelti abejonių dėl jų nepriklausomumo.

Skyrimas ir įdarbinimo sąlygos

Vyriausiojo konkurencijos srities ekonomisto atranka vyks kaip aprašyta Su vyresniaisiais pareigūnais susijusios politikos apžvalginiame dokumente
   (4). Per atranką Komisijai gali padėti išorės patarėjai, įskaitant tarptautinės reputacijos ekonomikos srities ekspertus.

Atrankos metu kandidatai, pakviesti Komisijos paskyrimų patariamojo komiteto rengiamo pokalbio, prieš jį turės atlikti vertinimo centro, kuriame dirba nepriklausomi įdarbinimo konsultantai, vienos dienos užduotis.

Dėl praktinių priežasčių ir kad kandidatų ir institucijos labui atrankos procedūra būtų užbaigta kuo greičiau, Europos Komisija vykdys šią atrankos procedūrą tik anglų ir (arba) prancūzų kalbomis (5).

Atrinktas kandidatas bus įdarbintas Komisijoje kaip laikinasis darbuotojas pagal Kitų tarnautojų įdarbinimo sąlygų 2 straipsnio a punktą. Darbo užmokestis ir įdarbinimo sąlygos – kaip laikinųjų darbuotojų, einančių pagrindinę Europos Sąjungos AD 14 lygio direktoriaus pareigybę atitinkančias pareigas. Tai laikinas paskyrimas trejiems metams, kuris gali būti pratęstas ne ilgesniam kaip dvejų metų laikotarpiu.

Informuojame kandidatus, kad Kitų tarnautojų įdarbinimo sąlygose visiems naujiems darbuotojams nustatytas devynių mėnesių bandomasis laikotarpis.

Darbo vieta yra Briuselyje. Tikimasi, kad atrinktasis kandidatas pradės eiti pareigas nuo 2016 m. rugsėjo 1 d.

Lygios galimybės

Europos Sąjunga vykdo lygių galimybių politiką. Atsižvelgiant į nedidelį vadovaujamas pareigas einančių moterų skaičių, Komisija ypač ragina dalyvauti moteris.

Paraiškų teikimo tvarka

Prieš pateikdami paraišką turėtumėte atidžiai pasitikrinti, ar atitinkate visus kandidatams keliamus reikalavimus (žr. dalį „Kandidatai privalo“), ypač diplomų ir darbo patirties bei kalbinių gebėjimų reikalavimus. Jeigu neįvykdomas bent vienas iš tinkamumo reikalavimų, kandidatas automatiškai pašalinamas iš atrankos procedūros.

Jeigu norite dalyvauti konkurse, turite užsiregistruoti internetu

https://ec.europa.eu/dgs/human-resources/seniormanagementvacancies/

Šioje interneto svetainėje rasite visus nurodymus, ką daryti kiekvienu registracijos etapu.

Turite turėti veikiantį e. pašto adresą. Jis bus naudojamas patvirtinti jūsų registracijai, be to, juo bus su jumis bendraujama visais atrankos procedūros etapais. Todėl pasikeitus jūsų e. pašto adresui praneškite apie tai Europos Komisijai.

Kad užbaigtumėte registraciją, į sistemą reikia įkelti PDF formato gyvenimo aprašymą ir internetu pateikti motyvacinį laišką (ne daugiau kaip 8  000 spaudos ženklų). Dėl praktinių priežasčių ir kad kandidatų bei institucijos labui atrankos procedūra būtų užbaigta kuo greičiau, gyvenimo aprašymas ir motyvacinis laiškas turi būti pateikti anglų, prancūzų arba vokiečių kalbomis.

Baigę registraciją internete, e. paštu gausite patvirtinimą, kad jūsų paraiška užregistruota. Šiame laiške taip pat bus nurodytas registracijos numeris – tai bus jūsų atpažinties numeris tvarkant visus su jūsų paraiška susijusius klausimus. Jei patvirtinimo e. paštu negavote, paraiška nebuvo užregistruota!

Atkreipkite dėmesį į tai, kad paraiškos nagrinėjimo eigos negalite stebėti internetu. Apie paraiškos statusą jums tiesiogiai praneš Europos Komisija.

Jeigu dėl negalios negalite užpildyti registracijos formos internetu, spausdintinę paraišką (gyvenimo aprašymą ir motyvacinį laišką) galite išsiųsti registruotu laišku šiuo adresu: European Commission, Directorate-General for Human Resources and Security, Unit for Executive Staff and CCA Secretariat, SC11 8/59, 1049 Bruxelles/Brussel, BELGIQUE/BELGIË, ir aiškiai užrašyti šią nuorodą: Vacancy for the function of Chief Competition Economist (COM/2015/10363) (pašto spaudo data turi būti ne vėlesnė nei registracijos pabaigos data). Tolesnis Komisijos ir jūsų bendravimas vyks paštu. Šiuo atveju prie paraiškos formos turite pridėti pripažintos institucijos išduotą neįgalumo pažymėjimą. Taip pat atskirame lape turėtumėte nurodyti, kokių specialių priemonių, jūsų manymu, reikia, kad jums būtų lengviau dalyvauti atrankoje.

Norėdami gauti daugiau informacijos ir (arba) kilus techninėms problemoms, siųskite e. laišką adresu HR-A2-MANAGEMENT-ONLINE@ec.europa.eu

Galutinis terminas

Galutinis registracijos terminas – 2016 m. sausio 29 d. 12 val. Briuselio laiku; vėliau registracija internetu negalima.

Esate pats atsakingas už tai, kad registracijos internetu forma būtų užpildyta laiku. Primygtinai rekomenduojame nesiregistruoti paskutinėmis registracijai skirto laiko dienomis, nes dėl didelės interneto apkrovos arba dėl interneto ryšio sutrikimų registracija internetu gali nutrūkti neužbaigta, o tada reikia kartoti visą procedūrą. Pasibaigus registracijai skirtam laikui, nebegalėsite įvesti jokių duomenų. Registracijos formos, kurias vėluojama nusiųsti, nepriimamos.

Svarbi informacija kandidatams

Kandidatams primenama, kad atrankos komitetų darbas yra konfidencialus. Kandidatams draudžiama tiesiogiai arba netiesiogiai susisiekti su šių komitetų nariais arba prašyti kitų asmenų tai daryti jų vardu.

Asmens duomenų apsauga

Komisija užtikrins, kad kandidatų asmens duomenys būtų tvarkomi laikantis 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (6).

---

(1)  Gyvenimo aprašymuose aprašydami šių bent dešimties metų aukšto lygio vadovavimo patirtį, kandidatai turėtų nurodyti, pvz., eitas vadovo pareigas ir visas vykdytas funkcijas.

(2)  http://ec.europa.eu/languages/policy/language-policy/official_languages_en.htm

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:LT:PDF

(4)  http://ec.europa.eu/civil_service/docs/official_policy_en.pdf

(5)  Atrankos komisija užtikrins, kad asmenims, kurių viena iš šių dviejų kalbų yra gimtoji, nebūtų teikiamas nepagrįstas pranašumas.

(6)  OL L 8, 2001 1 12, p. 1.

---